Lav et referat af nedenstående tekst:

Tekst:
Halvanden måned endnu sidder Thomas Kastrup-Larsen for bordenden i Aalborg Kommune. Når kalenderen siger 1. juni skifter han nemlig tilværelsen som borgmester ud med en ny uden for politik. For kort tid siden var den mangeårige borgmester fra Socialdemokratiet nemlig til jobsamtale for første gang i rigtig mange år. - Det var anderledes, fordi jeg er vant til at sidde på den anden side af bordet, og har haft mange jobsamtaler med folk, som har søgt job, men jeg synes det var spændende udfordring, siger Thomas Kastrup-Larsen. ”Jeg er meget glad” Selvom rollen var uvant for den rutinerede politiker, så klarede han udfordringen, så Thomas Kastrup-Larsen i årets første sommermåned sætter sig i stolen som direktør for det erhvervsrettede uddannelsesområde på Professionshøjskolen UCN. - Jeg er meget glad og lettet over, at jeg har fundet noget, som jeg er rigtig glad for, og så siger mavefornemmelsen også, at det bliver svært at skulle stoppe herinde med alle de dejlige mennesker, som jeg har været omgivet med, og jeg synes det har været fantastisk at være borgmester i Aalborg Kommune, men jeg kan også mærke dybt nede, at det er det rigtige for mig at komme videre nu, og derfor har jeg truffet det valg, som jeg har i forhold til, at jeg skal videre, siger Thomas Kastrup-Larsen. Mangler fortsat afløseren Socialdemokratiet i Aalborg Kommune har endnu ikke fundet Thomas Kastrup-Larsens afløser. I spidsen for at finde den fremtidige frontfigur står den tidligere regionsrådsformand Ulla Astman, der er kommuneformand for Socialdemokratiet i Aalborg. Processen er pludselig blevet mere presserende efter Thomas Kastrup-Larsen har fået nyt job, som han tiltræder to måneder tidligere end det var planlagt, at han skulle stoppe som borgmester. - Den kan vi ikke speede mere op, end den allerede er. Der er nogle tidshensyn, der skal tages, og der skal nå at være kandidatmøder mellem spidskandidaterne, og det har jeg stor respekt for. Partiets medlemmer skal have den ro og ordentlighed, der skal til i den her proces, siger Ulla Astman. 6. juni kommer resultatet af valget om at blive socialdemokraternes spidskandidat i Aalborg Kommune. 6 dage efter, Thomas Kastrup-Larsen har forladt borgmesterkontoret. Første viceborgmester Helle Frederiksen kommer formentlig til at overtage borgmesterkæden, indtil Socialdemokratiet er klar med en ny spidskandidat.

Referat:
Som noget nyt skulle Thomas Kastrup-Larsen sidde på den anden side af bordet under en jobsamtale for første gang i mange år.